N   Á   V   R   H

Zmluva o poskytovaní masérskych služieb 
pre zamestnancov materských škôl a školských jedální pri MŠ zriadených mestom Košice
uzatvorená podľa § 269 ods.2  zákona č. 513/1991 Zb. Obchodného zákonníka v znení neskorších predpisov 

Objednávateľ:	 Mesto Košice
Štatutárny orgán:	MUDr. Richard Raši, PhD., MPH, primátor
Sídlo:			Trieda SNP 48/A, 040 11 Košice
IČO:			00691135
DIČ:			2021186904
IČ DPH:		SK2021186904
Bankové spojenie:	Dexia, banka Slovensko a.s.
Číslo účtu:		0442486001/5600
(ďalej len „Objednávateľ“)

a

Poskytovateľ služby:
Štatutárny orgán
Sídlo:			
IČO:			
DIČ:			
IČ DPH:			
Bankové spojenie:	
Číslo účtu:
Zapísaný v Obchodnom registri Okresného súdu.................. v oddiele................. vo vložke č.  .......................		
(ďalej len „poskytovateľ“)

Článok I.
Východiskové podklady

     Podkladom tejto zmluvy je výsledok verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, súťažné podklady v uvedenom verejnom obstarávaní a ponuka úspešného uchádzača.
Článok II. 
Predmet zmluvy

2.1	Predmetom zmluvy o poskytovaní služieb je úprava vzájomných práv a povinností zmluvných strán  pri poskytovaní masérskych služieb, na základe ktorej sa  poskytovateľ zaväzuje vykonávať masérske služby pre zamestnancov materských škôl a školských jedální pri MŠ zriadených mestom Košice. Objednávateľ sa zaväzuje za tieto masérske služby zaplatiť cenu dohodnutú v  čl. V., bod 5.1 tejto zmluvy.

2.2	Na účely tejto zmluvy sa za masérske služby považuje:

-	klasická masáž chrbta a šije v dĺžke trvania 40 minút,
-	masáž na automatickom termálnom masážnom lôžku CERAGEM v dlžke trvania 40 minút (ďalej len služba).
   
2.3	Poskytovateľ je oprávnený vykonávať činnosť uvedenú v čl. II. bodu 2.1 tejto zmluvy v zmysle aktuálneho výpisu zo živnostenského registra/alebo z obchodného registra, ktoré ho oprávňujú poskytovať požadované služby a je v postavení chránenej dielne/alebo chráneného pracoviska.
 
2.4	Poskytovateľ sa zaväzuje vykonávať masérske služby v zmysle tejto zmluvy s odbornou starostlivosťou.

2.5	 Predmetom je poskytnutie masérskych služieb pre ............ osôb. Pre každú osobu dva druhy masáží v trvaní 40 minút podľa vlastného výberu na základe zostaveného harmonogramu. 

          Článok III.
        Miesto a spôsob poskytovania služieb 

3.1	Poskytovateľ sa zaväzuje pre objednávateľa poskytovať masérske služby vymedzené v čl. V. bodu 5.1 tejto zmluvy v priestoroch poskytovateľa podľa požiadaviek objednávateľa.

3.2	Objednávanie a následné poskytovanie služieb bude prebiehať podľa harmonogramu zostaveného objednávateľom, v ktorom bude uvedený termín a čas, názov predškolského zariadenia a menný zoznam zamestnancov objednávateľa. Objednávateľ odovzdá poskytovateľovi služby harmonogram najneskôr do 5 dní odo dňa nadobudnutia účinnosti zmluvy.

           Článok IV.
Doba poskytovania služieb

4.1	Zmluva sa uzatvára na dobu určitú odo dňa účinnosti zmluvy do 20.12.2011, alebo do poskytnutia všetkých objednaných služieb.

Článok V.
Cena a platobné podmienky

5.1 Cena poskytovaných služieb je stanovená ako cena vzájomne dohodnutá medzi  
      objednávateľom a poskytovateľom v zmysle zákona č. 18/1996 Z.z. o cenách v znení 

       neskorších predpisov  nasledovne :
 
      -  Klasická masáž chrbta a šije       ......... € (bez DPH)/ 40 min.,
      -  Masáž na automatickom termálnom masážnom lôžku CERAGEM  ..... €(bez DPH)/40 min.
      
      K cene podľa čl. 5.1. bude účtovaná DPH podľa aktuálne platných predpisov v čase 
       plnenia predmetu zmluvy.

5.2	Poskytovateľ sa zaväzuje poskytovať služby za ceny v bode 5.1 tohto článku a poskytovať požadované služby v zmysle zostaveného harmonogramu priebehu požadovaných masáží do 20.12.2011. 

5.3	Objednávateľ sa zaväzuje uhradiť cenu služieb po poskytnutí všetkých požadovaných služieb poskytovateľovi formou bezhotovostného platobného styku bez poskytnutia preddavku. Dohodnutú cenu za službu vrátane DPH (v prípade platcu DPH) objednávateľ uhradí poskytovateľovi na základe predloženej faktúry a odsúhlasenej prílohy k faktúre. Prílohu k faktúre odsúhlasí poverená osoba objednávateľa. Faktúra je splatná do 30 dní odo dňa jej doručenia do podateľne objednávateľa. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba.

5.4	Faktúra musí obsahovať náležitosti podľa zákona NR SR č. 222/2004 Z.z. o DPH v znení neskorších predpisov. Okrem toho musí obsahovať:
-	IČO poskytovateľa, názov poskytovateľa ,
-	slovne špecifikovaný predmet kúpy,
-	číslo zmluvy o poskytovaní masérskych služieb. 
    
    Prílohou faktúry je zoznam poskytnutých služieb, ktorý bude obsahovať meno a priezvisko   
    zamestnanca, ktorému bola služba poskytnutá, názov materskej školy alebo školskej   
    jedálne pri MŠ, dátum a čas poskytnutia služby a podpis zamestnanca.

5.5	V prípade, že faktúra nebude obsahovať tieto náležitosti, objednávateľ má právo vrátiť ju na doplnenie a prepracovanie. V takomto prípade sa preruší lehota splatnosti a nová lehota splatnosti pre poskytovateľa začne plynúť doručením opravenej resp. novej faktúry do podateľne objednávateľa. 

Článok VI.
Zmluvné pokuty a náhrada škody

6.1 V prípade nedodržania lehoty poskytnutia služieb podľa čl. V. bod 5.2 má objednávateľ  právo vyžadovať od poskytovateľa služby zmluvnú pokutu vo výške 0,05 % z ceny neposkytnutých služieb za každý deň omeškania. 

6.2 V prípade omeškania objednávateľa s úhradou faktúry za riadne a včas poskytnuté požadované  služby má poskytovateľ služby právo požadovať od objednávateľa úrok z omeškania vo výške 0,03 % z dlžnej sumy za každý deň omeškania.

6.3  Zmluvnými pokutami nie sú dotknuté nároky zmluvných strán na náhradu spôsobenej 
       škody.

6.4 Za omeškanie sa nepovažuje stav, ktorý vznikol mimo moci a vôle neplniacej zmluvnej    
      strany.

Článok VII.
Náhrady škody

Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

Článok VIII.
Záverečné ustanovenia

8.1  Neoddeliteľnými prílohami tejto zmluvy sú:
      - doklad o priznaní postavenia chránenej dielne, alebo doklad o priznaní postavenia  
        chráneného pracoviska – príloha č. 1 
      - výpis z obchodného registra, alebo zo živnostenského registra – príloha č. 2
     
8.2 Táto zmluva nadobúda platnosť dňom jej  podpisu obidvoma zmluvnými stranami   
      a účinnosť dňom nasledujúcim  po jej zverejnení na  webovom  sídle objednávateľa.

8.3 Túto zmluvu možno meniť a dopĺňať len formou písomných dodatkov, podpísaných 
      oprávnenými zástupcami oboch zmluvných strán.

8.4 Práva a povinnosti zmluvných strán, pokiaľ nie sú upravené touto zmluvou, sa riadia 
      príslušnými ustanoveniami  Obchodného zákonníka a príslušnými všeobecne záväznými 
      právnymi predpismi.

8.5 Táto zmluva je vyhotovená v 4 rovnopisoch, tri obdrží objednávateľ a jeden rovnopis 
      poskytovateľ služby.

8.6 Účastníci zmluvy vyhlasujú, že si túto zmluvu prečítali a že táto, tak ako bola vyhotovená, 
       zodpovedá ich skutočnej vôli, ktorú  si vzájomne vážne, zrozumiteľne a úplne slobodne 
       prejavili, nebola uzatvorená v tiesni za nápadne nevýhodných podmienok, na dôkaz čoho 
       pripájajú svoje podpisy.

V Košiciach, .............................                                        

–––––––––––––––––––––––––––––––––––                   –––––––––––––––––––––––––––––––
                 za objednávateľa						za poskytovateľa